ΑΠΟΦΑΣΗ ΤΗΣ ΕΠΙΤΡΟΠΗΣ της 26ης Μαρτίου 1991 σχετικά με τα μεταβατικά μέτρα για το εμπόριο των βοοειδών και χοιροειδών όσον αφορά την παύση του εμβολιασμού κατά του αφθώδους πυρετού ( 91 /177/ΕΟΚ )

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 90/423/ΕΟΚ του Συμβουλίου της 26ης Ιουνίου 1990 για την τροποποίηση της οδηγίας 85/511/ΕΟΚ σχετικά με τη θέσπιση κοινοτικών μέτρων καταπολέμησης του αφθώδους πυρετού, της οδηγίας 64/432/ΕΟΚ περί προβλημάτων ελέγχου στον τομέα των ενδοκοινοτικών συναλλαγών βοοειδών και χοιροειδών και της οδηγίας 72/462/ΕΟΚ περί των υγειονομικών προβλημάτων και υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων και προϊόντων με βάση το κρέας προελεύσεως τρίτων χωρών ( 1 ), και ιδίως το άρθρο 6,

Εκτιμώντας :

ότι η απόφαση 91/13/ΕΟΚ της Επιτροπής ( 2 ) περιέχει διατάξεις για το εμπόριο βοοειδών από τον εμβολιασμό των οποίων έχουν περάσει πάνω από 12 μήνες -

ότι τώρα είναι δυνατό να επιλυθούν και άλλα προβλήματα σχετικά με το εμπόριο βοοειδών από τον εμβολιασμό των οποίων έχουν περάσει λιγότεροι από 12 μήνες -

ότι τα κράτη μέλη στα οποία έχει σταματήσει να διενεργείται ο εμβολιασμός μπορούν να συνεχίσουν να δέχονται τα ζώντα βοοειδή τα οποία εμβολιάστηκαν πριν από την ημερομηνία κατά την οποία σταμάτησε η διενέργεια του εμβολιασμού, στο εν λόγω κράτος μέλος -

ότι, εντούτοις, για να αποφευχθούν οι δυσκολίες στο εμπόριο μέσα στα κράτη μέλη στα οποία έχει ήδη σταματήσει να διενεργείται ο εμβολιασμός, τα εν λόγω κράτη μέλη μπορούν να συνεχίσουν να δέχονται ζώντα βοοειδή που έχουν εμβολιαστεί πριν από την ημερομηνία της κοινοποίησης της παρούσας απόφασης -

ότι υπάρχουν και άλλα προβλήματα που πρέπει να επιλυθούν μεταξύ των κρατών μελών που διενεργούν εμβολιασμό και των κρατών μελών που σταμάτησαν να διενεργούν εμβολιασμό,

ότι τα μέτρα αυτά θα πρέπει να εφαρμοστούν στις εισαγωγές ζώντων ζώων από ορισμένες τρίτες χώρες του καταλόγου που αναφέρεται στην απόφαση 79/542/ΕΟΚ του Συμβουλίου ( 3 )-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ : Άρθρο 1

1 . Τα κράτη μέλη που διενεργούσαν έως τις 31 Δεκεμβρίου 1990 εμβολιασμό κατα του αφθώδους πυρετού και στη συνέχεια έπαψαν τους εμβολιασμούς μπορούν να δέχονται βοοειδή τα οποία εμβολιάστηκαν πριν από την ημερομηνία κατά την οποία σταμάτησαν την πολιτική τους διενέργειας εμβολιασμού, υπό την προϋπόθεση ότι συνοδεύονταν από πιστοποιητικό που βεβαιώνει ότι δεν εμβολιάστηκαν μετά την ημερομηνία αυτή .

2 . Τα κράτη μέλη στα οποία αναφέρεται η παράγραφος 1, τα οποία έχουν σταματήσει τους εμβολιασμούς πριν από την ημερομηνία κοινοποίησης της παρούσας απόφασης, μπορούν να δέχονται βοοειδή που εμβολιάστηκαν πριν από την ημερομηνία κοινοποίησης της παρούσας απόφασης . Άρθρο 2

1 . Στο υγειονομικό πιστοποιητικό που προβλέπεται στο παράρτημα ΣΤ, υπόδειγμα Ι ή ΙΙ της οδηγίας 65/432/ΕΟΚ του Συμβουλίου ( 4 ), το οποίο συνοδεύει τα βοοειδή που προορίζονται για κράτη μέλη, όπως αναφέρει το άρθρο 1, προστίθενται τα ακόλουθα:

"βοοειδή τα οποία δεν έχουν εμβολιαστεί, κατά του αφθώδους πυρετού μετά την . . ."

2 . Η ημερομηνία που αναφέρεται στην παράγραφο 1 είναι η ημερομηνία κατά την οποία το κράτος μέλος προορισμού σταμάτησε επίσημα τη διενέργεια εμβολιασμού, αλλά όχι ενωρίτερα από την ημερομηνία κοινοποίησης της παρούσας απόφασης.

3 . Τα ενδιαφέρομενα κράτη μέλη ενημερώνουν την Επιτροπή και τα άλλα κράτη μέλη, στο πλαίσιο της μόνιμης κτηνιατρικής επιτροπής, το συντομότερο δυνατό, για την ημερομηνία παύσης της διενέργειας του εμβολιασμού . Άρθρο 3

Τα κράτη μέλη που συνεχίζουν τη διενέργια εμβολιασμού δέχονται βοοειδή τα οποία προέρχονται από κράτος μέλος ή τρίτη χώρα στο οποίο δεν διενεργείται εμβολιασμός και το οποίο ήταν απαλλαγμένο από τον αφθώδη πυρετό για περίοδο τουλάχιστον 2 ετών, με την επιφύλαξη, ωστόσο, του ενδεχόμενου να έχουν εμβολιαστεί τα ζώα κατά του αφθώδους πυρετού στη χώρα προορισμού πριν εισαχθούν στην αγέλη στην οποία αποστέλλονται . Άρθρο 4

Τα κράτη μέλη ενημερώνουν την Επιτροπή και τα άλλα κράτη μέλη στο πλαίσιο της μόνιμης κτηνιατρικής επιτροπής σχετικά με :

- την αποδοχή βοοειδών σύμφωνα με το άρθρο 1,

- τους όρους που εφαρμόζονται κατά τον εμβολιασμό των βοοειδών, σύμφωνα με το άρθρο 3 . Άρθρο 5

Η Επιτροπή παρακολουθεί την εξέλιξη της κατάστασης και θα επανεξετάσει την παρούσα απόφαση πριν από την 1η Ιανουαρίου 1992 . Άρθρο 6

Η παρούσα απόφαση απευθύνεται στα κράτη μέλη . Βρυξέλλες, 26 Μαρτίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 224 της 18 . 8 . 1990, σ . 13 . ( 2 ) ΕΕ αριθ . L 8 της 11 . 1 . 1991, σ . 26 . ( 3 ) ΕΕ αριθ . L 146 της 14 . 6 . 1979, σ . 15 . ( 4 ) ΕΕ αριθ. 121 της 29 . 7 . 1964, σ . 1977/64 .